Üllatuslikult pole USF1 ja Campos ainsad meeskonnad, kelle osalemine kahtlane. Äriasjad on üsna sassis ka Force India tiimis. Nagu kirjutas Daily Telegraph, saatis Briti Companies House (äriregister) 26. jaanuaril Force Indiale kirja sundlikvideerimise ähvardusega. Force Indial on nimelt siiani esitamata 2008. aasta raamatupidamisaruanne, mille tähtaeg oli 31. oktoober 2008. Kirjaga anti  aruande esitamiseks aega 25. veebruarini, pärast mida käivitub sundlikvideerimise protsess.